близо до равнищата от 2014 г. Следователно твърдението, че увеличението на вноса от Беларус е с временен характер и се обяснява с особеното положение на определени сегменти от пазара на Съюза се отхвърля.
 (55)
 Тъй като липсваха коментари относно схемата за измами с ДДС и развитието след РП, констатациите и заключенията от съображения 106—111 от регламента за временните мерки се потвърждават.
 3. Заключение относно причинно-следствената връзка
 (56)
 В обобщение Комисията счита, че никой от доводите, представени от заинтересованите страни след оповестяване на временните заключения, не може да промени временните констатации, които установиха причинно-следствена връзка между дъмпинговия внос и съществената вреда, претърпяна от промишлеността на Съюза през РП. Поради това се потвърждават заключенията от съображения 112—115 от регламента за временните мерки.
 (57)
 Комисията установи, че единственият допълнителен фактор, който може да е оказал въздействие върху състоянието на промишлеността на Съюза, е вносът от трети държави, както е посочено в съображение 104 от регламента за временните мерки. Комисията обаче стигна до заключението, че този внос не би могъл да наруши причинно-следствената връзка между дъмпинговия внос от Беларус и установената съществена вреда за промишлеността на Съюза и че дъмпинговият внос от Беларус остава основната причина за вредата.
 (58)
 Въз основа на направения по-горе анализ, при който беше разграничено и отделено въздействието на всички известни фактори върху състоянието на промишлеността на Съюза от вредоносния ефект на дъмпинговия внос, се прави заключението, че дъмпинговият внос от Беларус е причинил съществена вреда на промишлеността на Съюза по смисъла на член 3, параграф 6 от основния регламент.
 Ж. ИНТЕРЕС НА СЪЮЗА
 1. Интерес на промишлеността на Съюза
 (59)
 Тъй като липсваха коментари относно интереса на промишлеността на Съюза, заключенията от съображения 117—122 от регламента за временните мерки се потвърждават.
 2. Интерес на ползвателите и вносителите
 (60)
 Беларуският производител износител изтъкна, че при оценката от Комисията на интереса на Съюза не са взети предвид конкретни проблеми на вносителите и ползвателите, разположени в балтийските държави. Той посочи, че поради логистични причини (като железопътните връзки или изискванията към сертификатите) Беларус е единственият източник на доставки на арматурна стомана за тези дружества.
 (61)
 В това отношение Комисията потвърждава, че единственият оказал съдействие ползвател, разположен в балтийските държави, е имал технически проблеми с доставките от производителите от Съюза (тъй като никой от тях не е разположен в балтийските държави). От друга страна, това дружество посочи, че покупките от Беларус са можели да бъдат — а след РП действително са били — заместени от покупките от Русия и до някаква степен — и от тези от Украйна.
 (62)
 Освен това съдействието, което оказаха на Комисията дружествата, разположени в балтийските държави, беше много слабо, което идва да покаже, че не са понесли негативно отражение от евентуалните антидъмпингови мерки относно беларуския внос на разглеждания продукт.
 (63)
 Тъй като липсваха други коментари по отношение на интереса на ползвателите и вносителите, заключенията от съображения 123—131 и 134 от регламента за временните мерки се потвърждават.
 3. Евентуално изчерпване на ефекта от митата
 (64)
 След оповестяване на временните заключения жалбоподателят изтъкна, че размерът на антидъмпинговото мито, предложено на етапа